चर्च सजाए, शहर में कार्निवाल निकाला
स्कूलों में सांता क्लाॅज ने बांटे बच्चों को उपहार
शहरके विभिन्न स्कूलों में बुधवार को क्रिसमस डे मनाया गया। इस अवसर पर स्कूलों में सांस्कृतिक कार्यक्रम फैंसी ड्रेस प्रतियोगिताएं हुई। अंबेडकर नगर स्थित शैमरांक लिटिल मास्टर्स स्कूल में क्रिसमस मनाया गया। कार्यक्रम की शुरुआत दीप प्रज्ज्वलन और सरस्वती वंदना के साथ हुई। कार्यक्रम में स्कूली विद्यार्थियों ने जिंगल बैल, गीतों पर नृत्य, भंगड़ा, वाका वाका पर डांस की प्रस्तुति देकर लोगों का मन मोह लिया। कार्यक्रम के अंत में सांता क्लॉज ने विद्यार्थियों को चाकलेट, टॉफी उपहार बांटे। इस अवसर पर संस्था प्रधान ने विद्यार्थियों को जीवन में खुश रहकर आगे बढ़ने की प्रेरणा दी।
इधर, सेंटोस पब्लिक स्कूल में क्रिसमस और नववर्ष मनाया गया। कार्यक्रम की शुुरुआत ईश वंदना से हुई। इस अवसर पर आयोजित सांस्कृतिक कार्यक्रम में ब्लू हाउस के विद्यार्थियों ने पार्टी विद भूतनाथ, रेड हाउस ने लुंगी डांस, यलो हाउस ने वन टू थ्री तथा कुड़िया नू ठग ले ग्रीन हाउस के विद्यार्थियों ने डांस की प्रस्तुति दी। सांता क्लॉज ने विद्यार्थियों को टॉफी उपहार बांटे। संचालक शाला प्रधान साबू ने छात्र-छात्राओं को क्रिसमस नववर्ष की शुभकामना दी। प्रधानाध्यापक अजय सिंह ने भी विचार रखे।
शिक्षा भारती स्कूल में आयोजित सांस्कृतिक कार्यक्रम में गीतों गानों पर बच्चों के साथ सांता क्लॉज ने भी नृत्य कर कार्यक्रम को मनमोहक बना दिया। इस अवसर पर आयोजित फैंसी ड्रेस प्रतियोगिता में शिवांश शर्मा प्रथम रचना सैन द्वितीय सीनियर वर्ग में शशांक गुप्ता प्रथम गौतम द्वितीय रहे। स्कूल प्रधानाध्यापक सुनील गुप्ता ने क्रिसमस डे पर प्रकाश डाला। संचालन सुनीता गुप्ता ने किया। राजदीप एकेडमी माध्यमिक स्कूल में विद्यार्थी सांता क्लॉज की ड्रेस में आए। इस अवसर पर आयोजित सांस्कृतिक कार्यक्रम में विद्यार्थियों ने गीतों पर नृत्यों की प्रस्तुति दी। सांता क्लॉज की ड्रेस में आए बच्चों को उपहार प्रदान किए गए। स्कूल प्रधानाचार्य कुलदीप शर्मा ने बताया कि कार्यक्रम में रेशमा सिंह, राखी शर्मा, अंजू नेगी, सावित्री सैनी, सतीश चंद जैन आदि ने बच्चों को अपने अनुभव साझा किए।
लार्डस इंटरनेशनल स्कूल में भी क्रिसमस का आयोजन किया गया। विद्यालय में झांकी सजाई गई तथा इसी कार्यक्रम के अंतर्गत एक अंग्रेजी में नाटिका का भी मंचन किया गया जिसमें प्रेम एवं भाईचारे से रहकर सही रूप में मानवता का गुण अपनाने का संदेश दिया गया। कार्यक्रम के अंत में विद्यालय निदेशक एम.एल.शर्मा ने बच्चों को क्रिसमस नववर्ष की शुभकामनाएं दी तथा सर्वधर्म समभाव का नैतिक मूल्य छात्रों में विकसित करते हुए कहा कि हमें सभी धर्मों के उत्सवों को उमंग जोश के साथ मनाना चाहिए
अलवर. लार्ड्स इंटरनेशनल में क्रिसमस पर आयोजित कार्यक्रम में प्रस्तुति देते बच्चे।
अलवर. शैमरांक लिटिल मास्टर्स स्कूल में क्रिसमस पर आयोजित कार्यक्रम में मौजूद बच्चे।
अलवर. सेंटोस स्कूल में क्रिसमस पर आयोजित कार्यक्रम में शामिल बच्चे।
अलवर. क्रिसमस के उपलक्ष्य में सेंट एंड्रयूज चर्च से निकाले गए कार्निवाल के दौरान बग्गी में सवार सांता क्लॉज।
hne_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva